কে হবেন দিল্লির মুখ্যমন্ত্রী? মণিপুরে দায়িত্ব পাবেন কে?

ওয়েব ডেস্ক: ফল প্রকাশের পর কেটে গিয়েছে আট দিন। এখনও ঘোষণা হল না দিল্লির (Delhi) মুখ্যমন্ত্রীর (Chief Minister) নাম। তবে বিজেপি (BJP) সূত্রে খবর, আজ, শনিবার সন্ধ্যায় এই বিষয়ে বিজেপির গুরুত্বপূর্ণ বৈঠক হতে চলেছে। কাল, রবিবারই প্রকাশ্যে আসবে মুখ্যমন্ত্রীর নাম। ওই দিন বিজেপির পরিষদীয় দলের বৈঠক রয়েছে। প্রধানমন্ত্রী নরেন্দ্র মোদি (Narendra Modi) সিলমোহর দিলেই তা ঘোষণা করা হবে। প্রধানমন্ত্রীর আমেরিকা (US), ফ্রান্স সফরের জেরে আটকেছিল মুখ্যমন্ত্রী বাছাই।

দিল্লি কি ফের মহিলা মুখ্যমন্ত্রী পেতে চলেছে? বিজেপির সুষমা স্বরাজ, কংগ্রেসের শীলা দীক্ষিতের পর আপের আতিশী মুখ্যমন্ত্রী হয়েছেন। তবে এক্ষেত্রে বিজেপির রেখা গুপ্তা, মনজিন্দর সিংসির্সা, জিতেন্দ্র মোহন এগিয়ে রয়েছেন বলে বিজেপি সূত্রে জানা গিয়েছে। ভোটের ফল প্রকাশের পর শোনা যাচ্ছিল অরবিন্দ কেজরিওয়ালকে হারানো পরবেশ ভার্মা, বাঁশুরি স্বরাজের নাম। তবে শোনা যাচ্ছে দুজন উপ মুখ্যমন্ত্রী হতে পারে দিল্লিতে। ইতিমধ্যে মুখ্যমন্ত্রী বাছাই করতে দেরি হওয়ায় প্রশ্ন তুলেছে কংগ্রেস।

আরও পড়ুন: CBI ডিরেক্টর নিয়োগে বিচার বিভাগের ভূমিকা নিয়ে প্রশ্ন তুললেন ধনখড়

এদিকে মণিপুরের মুখ্যমন্ত্রী এন বীরেন সিং ইস্তফা দেওযার পরে সেখানে বিজেপি নতুন মুখ্যমন্ত্রীর ঘোষণা করতে পারেনি। রাষ্ট্রপতি শাসন জারি হয়েছে। এটা পরিষ্কার মুখ্যমন্ত্রী বাছাই করতে পারেননি বিজেপি নেতৃত্ব। তাহলে মণিপুরে রাষ্ট্রপতি শাসনের পরিস্থিতি হত না। ৭০ আসনের বিধানসভায় বিজেপি ৪৮টি আসন পেয়েছে। আপ পেয়েছে ২২টি আসন।